58. ΑΠΟΦΑΣΗ ΕΕΤΤ Αριθ. 240/5 της 28 Δεκ. 2001/16 Ιαν. 2002 (ΦΕΚ Β΄  25) Ημερομηνίες Έναρξης του Τρίτου Σταδίου Εισαγωγής του Εθνικού Σχεδίου Αριθμοδότησης. Για το Εθνικό Σχέδιο Αριθμοδότησης των Υπηρεσιών Ηλεκτρονικών Επικοινωνιών, βλ. επίσης την με αριθ. Οικ. 26634/924/3-15 Μαϊου 2007 (ΦΕΚ Β΄768) απόφ. Υπ. Μεταφ. και Επικοινωνιών , κατωτ. αριθ. 117. Έχοντας υπόψη : α.το Ν.2867/2000 "Οργάνωση και Λειτουργία των Τηλεπικοινωνιών και άλλες Διατάξεις" και ιδίως, τα άρθρα 2, 3, παράγρ.14, στοιχείο α΄, 7 και 12 (ΦΕΚ 273/A/2000), β.την Απόφασή της ΑΠ.: 206/2/29-1-2001 "Εθνικό Σχέδιο Αριθμοδότησης για τις Υπηρεσίες Τηλεφωνίας και Κινητών και Προσωπικών Επικοινωνιών" και ιδίως, τα άρθρα 5 και 8 (ΦΕΚ 127/Β/2001), γ.την Απόφασή της ΑΠ.: 207/6/2-2-2001 "Κανονισμός Διαχείρισης και Εκχώρησης Αριθμών του Εθνικού Σχεδίου Αριθμοδότησης για τις Υπηρεσίες Τηλεφωνίας και Κινητών και Προσωπικών Επικοινωνιών" (ΦΕΚ 159/Β/2001), δ.το γεγονός ότι : i.η αλλαγή στους αριθμούς κλήσης από το Εξωτερικό πρέπει να γίνει με τη λήξη της τουριστικής περιόδου, (Μετά τη σελ. 386,382) Σελ. 386,383 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.55-58 ii.η αλλαγή στους αριθμούς κλήσεις των κινητών τηλεφώνων απαιτεί επιπλέον χρόνο δοκιμαστικών λειτουργιών για την κάλυψη θεμάτων περιαγωγής, iii.ο επαναπροσδιορισμός των ημερομηνιών υλοποίησης του τελευταίου σταδίου εισαγωγής του Εθνικού Σχεδίου Αριθμοδότησης (ΕΣΑ) και η σχετική ενημέρωση των πολιτών πρέπει να γίνει έγκαιρα, ε.το γεγονός ότι η επίτευξη των ανωτέρω στόχων είναι δυνατή με τροποποίηση των ημερομηνιών έναρξης του τρίτου σταδίου μετάβασης στο νέο ΕΣΑ, όπως έχει προσδιορισθεί στο άρθρο 8 της Απόφασης ΑΠ.: 206/2/29-1-2001 της ΕΕΤΤ, στ.το γεγονός ότι από τις διατάξεις αυτής της Απόφασης δεν προκαλείται δαπάνη σε βάρος του Κρατικού Προϋπολογισμού, αποφασίζει: Άρθρο 1 Σκοπός και Πεδίο Εφαρμογής Σκοπός της παρούσας Απόφασης είναι ο καθορισμός της διαδικασίας και η τροποποίηση των ημερομηνιών έναρξης του τρίτου και τελευταίου σταδίου εισαγωγής του νέου Εθνικού Σχεδίου Αριθμοδότησης (ΕΣΑ) καθώς και της ημερομηνίας λήξης της παράλληλης λειτουργίας παλαιού και νέου τρόπου κλήσης, κατά το δεύτερο στάδιο εισαγωγής του νέου ΕΣΑ. Άρθρο 2 Δεύτερο Στάδιο Μετάβασης στο νέο ΕΣΑ 1.Ως ημερομηνία λήξης της περιόδου παράλληλης λειτουργίας του παλαιού σχεδίου αριθμοδότησης με το νέο Εθνικό Σχέδιο Αριθμοδότησης ορίζεται η 19η Ιανουαρίου 2002. Έτσι, μέχρι τις 19 Ιανουαρίου 2002 οι συνδρομητές μπορούν να καλούν εναλλακτικά τους αριθμούς είτε με το νέο είτε με τον προηγούμενο τρόπο κλήσης (παράλληλη λειτουργία). Από τις 20 Ιανουαρίου 2002, δεν μπορούν να κληθούν αριθμοί σύμφωνα με το προηγούμενο σύστημα. 2.Για διάστημα τουλάχιστον 6 μηνών, σε περίπτωση κλήσης αριθμών σύμφωνα με το προηγούμενο σύστημα, θα υπάρχει ηχογραφημένη ανακοίνωση με την οποία θα ενημερώνεται ο καλών για το νέο τρόπο κλήσης. 3.Κατά τα λοιπά, ισχύουν, για το δεύτερο στάδιο μετάβασης στο νέο ΕΣΑ, τα οριζόμενα στην Απόφαση της ΕΕΤΤ ΑΠ.: 206/2/29-1-2001 (ΦΕΚ 127/Β/2001). Σελ. 386,384 Τεύχος      Σελ.        Άρθρο 3 Τρίτο Στάδιο Μετάβασης στο νέο ΕΣΑ 1.Οι ημερομηνίες έναρξης του τρίτου σταδίου εισαγωγής του νέου Εθνικού Σχεδίου Αριθμοδότησης καθορίζονται ως εξής : Α.Κυριακή 3 Νοεμβρίου 2002 Κατά την ημερομηνία αυτή, πραγματοποιούνται οι ακόλουθες αλλαγές : α.Γεωγραφικοί αριθμοί: το αρχικό ψηφίο 0 (μηδέν) αντικαθίσταται από το 2 (δύο), δηλαδή έχουν τη δομή : 21 ΧΧΧΧ ΧΧΧΧ για την Αθήνα, 2ΑΒ ΧΧΧ ΧΧΧΧ για τις περιοχές με τριψήφιο (2ΑΒ) Εθνικό Κωδικό Προορισμού (ΕΚΠ), όπως αυτός αναφέρεται στο Παράρτημα της Αποφάσεως 206/2/29-1-2001 της ΕΕΤΤ, 2ΑΒΓ ΧΧ ΧΧΧΧ για τις περιοχές με τετραψήφιο (2ΑΒΓ) ΕΚΠ, όπως αυτός αναφέρεται στο Παράρτημα της Αποφάσεως 206/2/29-1-2001 της ΕΕΤΤ,  όπου X=0-9. β.Μη γεωγραφικοί αριθμοί (εκτός των σειρών κινητής τηλεφωνίας και τηλεειδοποίησης) : σε όλες τις περιπτώσεις, εκτός από τους αριθμούς για πρόσβαση σε υπηρεσίες δεδομένων, το αρχικό ψηφίο 0 (μηδέν) καταργείται. Στην περίπτωση των αριθμών για πρόσβαση σε υπηρεσίες δεδομένων, το αρχικό ψηφίο 0 (μηδέν) αντικαθίσταται με το ψηφίο 8 (οκτώ), δηλαδή ισχύουν τα ακόλουθα : 22.ΔΑ.α.58 Οργάνωση και Λειτουργία των Τηλεπικοινωνιών - Ε.Ε.Τ.Τ. Αριθμοί ΙΙΔ (Ιδεατού Ιδιωτικού Δικτύου): 50 ΧΧΧΧ ΧΧΧΧ Προσωπικοί αριθμοί : 70 ΧΧΧΧ ΧΧΧΧ Αριθμοί ατελούς χρέωσης : 800 ΧΧΧ ΧΧΧΧ Αριθμοί μεριζόμενου κόστους : 801 ΧΧΧ ΧΧΧΧ Αριθμοί για κλήσεις μέσω καρτών : 807 ΧΧΧΧ Αριθμοί πρόσθετης χρέωσης : 90 1ΧΧΧ ΧΧΧΧ Αριθμοί πρόσθετης χρέωσης με περιεχόμενο που απευθύνεται μόνο σε ενηλίκους : 909 ΧΧΧ ΧΧΧΧ. Αριθμοί για υπηρεσίες δεδομένων : 896 ΧΧΧ ΧΧΧΧ, όπου X=0-9. Για διάστημα τουλάχιστον έξι (6) μηνών, με την επιλογή αριθμού από το μεταβατικό σύστημα, υπάρχει, οπωσδήποτε, ηχογραφημένο μήνυμα το οποίο ενημερώνει τον καλούντα για τις αλλαγές. Β.Κυριακή 19 Ιανουαρίου 2003 Κατά την ημερομηνία αυτή, στους αριθμούς κινητής τηλεφωνίας και τηλεειδοποίησης, το αρχικό ψηφίο 0 (μηδέν) αντικαθίσταται από το ψηφίο 6 (έξι), δηλαδή ισχύουν τα ακόλουθα : Αριθμοί κινητής τηλεφωνίας: 69Υ ΧΧΧ ΧΧΧΧ (Υ=3,4,7,9) Αριθμοί τηλεειδοποίησης : 692 ΧΧΧ ΧΧΧΧ όπου X=0-9. Για διάστημα τουλάχιστον έξι (6) μηνών, με την επιλογή αριθμού από το μεταβατικό σύστημα, υπάρχει, οπωσδήποτε, ηχογραφημένο μήνυμα το οποίο ενημερώνει τον καλούντα για τις αλλαγές. 2.Η επιλογή αριθμών από το Εξωτερικό γίνεται με κλήση του κωδικού της Ελλάδας (30) ακολουθούμενου από τον αριθμό του καλούμενου συνδρομητή, σύμφωνα με τις διατάξεις της παραγράφου 1 του παρόντος άρθρου. 3.Κατά τα λοιπά, ισχύουν, για το τρίτο στάδιο μετάβασης στο νέο ΕΣΑ, τα οριζόμενα στην Απόφαση της ΕΕΤΤ ΑΠ.: 206/2/29-1-2001 (ΦΕΚ 127/Β/2001). Άρθρο 4 Υποχρεώσεις των Παρόχων 1.Όλοι οι πάροχοι τηλεπικοινωνιακών δικτύων ή/και υπηρεσιών προετοιμάζουν τα δίκτυά τους έγκαιρα και σε συνεργασία μεταξύ τους ώστε να είναι έτοιμοι για την υλοποίηση των αλλαγών τις ημερομηνίες που αναφέρονται στο άρθρο 3. Στα πλαίσια αυτά, δύνανται να προβαίνουν σε δοκιμαστικές λειτουργίες, κατά τις οποίες θα υπάρχει παράλληλη λειτουργία μεταξύ των αριθμών του μεταβατικού συστήματος και των αριθμών που είναι σύμφωνοι με το νέο ΕΣΑ. Όλοι οι πάροχοι σταθερών και κινητών δικτύων θα υποστηρίζουν παράλληλη λειτουργία, για λόγους δοκιμών μεταξύ των δικτύων, για τους αριθμούς 69 ΥΧΧΧ ΧΧΧΧ και  09 ΥΧΧΧ ΧΧΧΧ (Υ=2,3,4,7,9), στο διάστημα μεταξύ 3-11-2002 και 18-1-2003. 2.Η πληροφόρηση των συνδρομητών γίνεται από τους παρόχους τηλεπικοινωνιακών δικτύων ή/και υπηρεσιών, με κάθε πρόσφορο μέσο, ώστε να εξασφαλίζεται η επαρκής ενημέρωσή τους. Άρθρο 5 Έναρξη ισχύος Η ισχύς της παρούσας Απόφασης αρχίζει από τη δημοσίευσή της στην Εφημερίδα της Κυβερνήσεως. 